Αρνάκι στη γάστρα με πατάτες και καρότα
Αρνάκι με πατάτες και καρότα, σιγοψημένα στη γάστρα. Μια απλή και πανεύκολη στη παρασκευή της συνταγή για ένα εξαιρετικά νόστιμο γεύμα.
3 κιλά αρνί μπούτι, χωρίς κόκαλο, σε μερίδες, 7 σκελίδες σκόρδο, λιωμένες, 2 κουτ. γλυκού μπούκοβο, 3 κουτ. σούπας ρίγανη ξερή, τριμμένη, 1/3 μάτσο μαϊντανός, ψιλοκομμένος, 1/3 μάτσο δεντρολίβανο φρέσκο, πολύ ψιλοκομμένο, 2 1⁄2 κιλά πατάτες, κομμένες κυδωνάτες, 1 κιλό μικρά τρυφερά καρότα, καθαρισμένα και ολόκληρα, 120 ml ελαιόλαδο, αλάτι, πιπέρι φρεσκοτριμμένο
Σε ένα μπολ ανακατεύουμε το σκόρδο, το μπούκοβο, τη ρίγανη, τον μαϊντανό, το δεντρολίβανο, το μισό ελαιόλαδο και αλατοπίπερο μέχρι να έχουμε μια πάστα. Την απλώνουμε στα κομμάτια του αρνιού έτσι ώστε να καλυφθεί καλά και αφήνουμε να μαριναριστεί για 2 ώρες. Ανακατεύουμε το υπόλοιπο ελαιόλαδο με τις πατάτες και τα καρότα και αλατοπιπερώνουμε.Για το ψήσιμο του αρνιού, προθερμαίνουμε τον φούρνο στους 200°C.Σε ένα μεγάλο ταψί βάζουμε το αρνί, τις πατάτες και τα καρότα και ψήνουμε για περίπου 30 λεπτά ή μέχρι να ροδίσει εξωτερικά το αρνί. Σκεπάζουμε το ταψί με αλουμινόχαρτο, χαμηλώνουμε τη φωτιά στους 150-160°C και ψήνουμε για άλλες 2 1⁄2 - 3 ώρες ή μέχρι το αρνί σχεδόν να λιώνει.
Αρνί,Καρότα,Πατάτες